kardosdrur/scandi-wiki huggingface dataset:
Chainsaw Eaters

Chainsaw Eaters er en dansk post-punkduo, der blev dannet i 2008. Den består af forsangeren Kim Wolf Andersen der også spiller synthesizer, og Lars Buch Laursen på trommer.

Chainsaw Eaters er inspireret af danske bands som bl.a. Sods, Ballet Mécanique og Before og udenlanske bands som Joy Division, New Order, DAF og The Cure.

Bandet har spillet på bl.a. Warehouse 9, Club Faust, Dödsmaskinen, Spektakel, BumZen, Drone, Studenterhuset, Loppen, Rust og Huset i Magstræde, bl.a. til "A Scream in the Dark" festivalen samt rundt om i Danmark.

Chainsaw Eaters var fra 2-14. marts 2011 på en Europaturné, der omfattede Danmark, Tyskland, Frankrig, Belgien, Schweiz, Polen og Tjekkiet sammen med post-punk bandet The City Kill.

Eksterne henvisninger 
 

Rockgrupper fra Danmark
Punkgrupper fra Danmark
Musikgrupper fra 2008
H.O. Brasen

Hans Ole Brasen (16. januar 1849 i Hillerød – 24. februar 1930 i København) var en dansk maler.

Faren, Ole Julius Brasen, var købmand i Hillerød, moren, Kamae Elise født Smidt, havde i sin ungdom malet nogle blomsterbilleder, der gav sønnen den første idé om kunst. 1863 kom han i lære hos malermester Ernst Schmiegelow, der interesserede sig varmt for Brasens kunstneriske anlæg og -- støttet af kandidat L. Zinck – hjalp ham ind på kunstnervejen. 1871 udstillede han første gang, fik i de følgende år vejledning af Eiler Rasmussen Eilersen, og rejste sammen med ham 1876 til Italien. Allerede i de billeder, Brasen i hin tid malede, viste han et ualmindelig frisk malerisk syn. Efter i 1879 at have udstillet det store, dygtige billede Husarer vander heste fik han Akademiets rejsestipendium, begav sig på vej til Norditalien, men standsede i Tyrol og tilbragte vinteren i Paris, hvor han studerede under Léon Bonnat. Sommeren førte ham tilbage til Tyrol, hvor han har malet flere af sine anseligste og elskværdigste billeder. Hans farve syntes under Pariseropholdet at være blevet noget tung og mørk, han har heldig søgt at kurere den ved at male akvareller. Med understøttelse af Det anckerske Legat foretog Brasen 1885 en ny rejse til Italien. 1886 udstillede han et ypperligt portræt; senere har han udstillet flere fornøjelige småbilleder med landskabelige motiver fra Fredensborgs omegn.

Han er begravet på Vestre Kirkegård.

Eksterne henvisninger 
 
 
 Malerier af Brasen

Malere fra Danmark
Personer fra Hillerød
Danskere i 1800-tallet
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Serie 5 (DBU Jylland)

Serie 5 (JBU) er den 11. bedste fodboldrække (en blandt flere) i Danmarksturneringen.

Det er den sjettebedste fodboldrække for herrer administreret af lokalunionen Jydsk Boldspil-Union (JBU). Serien består af i alt 432 hold, opdelt i 72 puljer med hver 6 hold. Fodboldrækkens turnering følger kalenderåret med start i foråret og afslutning i efteråret. De bedstplacerede hold rykker op i Serie 4 (JBU).

Fodboldligaer
Fodboldturneringer i Danmark
Serie 6 (DBU Jylland)

Serie 6 (JBU) er den 12. bedste fodboldrække (en blandt flere) i Danmarksturneringen.

Det er den syvendebedste fodboldrække for herrer administreret af lokalunionen Jydsk Boldspil-Union (JBU) og dermed den laveste række. Serien består af i alt 456 hold, opdelt i 76 puljer med hver 6 hold. Fodboldrækkens turnering følger kalenderåret med start i foråret og afslutning i efteråret. De bedstplacerede hold rykker op i Serie 5 (JBU), der er ingen nedrykning.

Fodboldligaer
Fodboldturneringer i Danmark
Taizhou (Jiangsu)

Taizhou (kinesisk skrift: 泰州; pinyin: Tàizhōu) er en by på præfekturniveau i provinsen Jiangsu i det østlige Kina. Præfekturet har et areal på 5.793 km² og en befolkning på 5,03 millioner mennesker (2004).

Byen ligger ved Yangtzeflodens nordlige bred.

Administrative enheder 
Taizhou består af to bydistrikter og fire byamter:
 Bydistriktet Hailing (海陵区), 210 km², 430.000 indbyggere;
 Bydistriktet Gaogang (高港区), 224 km², 190.000 indbyggere;
 Byamtet Jingjiang (靖江市), 665 km², 660.000 indbyggere;
 Byamtet Taixing (泰兴市), 1.256 km², 1,28 mill. indbyggere;
 Byamtet Jiangyan (姜堰市), 1.046 km², 900.000 indbyggere;
 Byamtet Xinghua (兴化市), 2.393 km², 1,55 mill. indbyggere.

Historie 
Taizhou er en by med lang historie. Den blev kaldt «Haiyang» i Chunqiu-perioden, og «Hailing» under Det vestlige Han-dynasti. Under Det østlige Jin-dynasti var det på like fot med Jinling (Nanjing), Guangling (Yangzhou) og Lanling (Changzhou).

Det fik præfekturnavnet «Taizhou» under Det sydlige Tang-dynasti; det betyder «Fredelig amt og lykkelige borgere», og det navnet har holdt sig.

Trafik 
Kinas hovedvej 328 løber gennem området, fra Nanjing via blandt andet Yangzhou til Nantong.

Bypræfekturer i Jiangsu
Hape Kerkeling

Hans-Peter "Hape" Kerkeling (født d. 9. december 1964) er en tysk komiker og skuespiller. Han er bedst kendt for sine parodier på sprog og dialekter, heriblandt dansk.

Han står bag et hav af fiktive figurer, hvor den mest kendte nok er Horst Schlämmer. Han har tre gange været vært på den tyske udgave af Melodi Grand Prix, og i 2010 annoncerede han Tysklands points ved Eurovision Song Contest 2010.

Eksterne henvisninger 

 

Komikere fra Tyskland
Skuespillere fra Tyskland
Personer fra Recklinghausen
Over alle grænser (flertydig)

Over alle grænser kan henføre til flere artikler:
 Over alle grænser – en dansk film fra 1958
 Over alle grænser (bog) – en bog af Ole Nydahl fra 2009
Street Fighter III

Street Fighter III er et videospil i fighting-genren udviklet af Capcom. Det blev udgivet i sin første version i spillehallerne i 1997 som Street Fighter III New Generation, og er senere udgivet i to opdaterede udgaver, 2nd Impact og 3rd Strike med nye figurer og forskellige ændringer. Spillet fungerer i 2d, ligesom sin forgænger Street Fighter II fra 1991.

Figurer 
Den første udgave af Street Fighter III indeholder ti spilbare figurer, hvoraf kun to, Ryu og Ken, er gengangere fra tidligere spil i serien. De tilgængelige figurer i de forskellige udgaver er som følger:

New Generation
 Alex
 Sean
 Ryu (fra Street Fighter 1 og 2)
 Ken (fra Street Fighter 2)
 Dudley
 Ibuki
 Necro
 Yun
 Elena
 Oro

2nd Impact
 Yang (var med i "New Generation", men var identisk med Yun. Er med "2nd Impact" blevet en unik figur)
 Hugo (baseret på en figur fra spillet "Final Fight")
 Urien
 Akuma ("Gouki" på japansk; hemmelig figur)

3rd Strike
 Chun Li (fra Street Fighter 2)
 Makoto
 Q (fungerer både som almindelig spilbar figur og hemmelig modstander)
 Twelve
 Remy

Figuren Gill er slutboss i alle udgaver af spillet, men er kun spilbar i versionerne til hjemmekonsoller.

Hjemmeudgaver 
New Generation og 2nd Impact er udgivet i en samlet pakke til Dreamcast under titlen Street Fighter III: Double Impact i 1999. 3rd Strike er udgivet til Dreamcast i 2000 og til PS2 i 2004; i Japan som standardudgivelse i 2004 og i USA som en del af pakken Street Fighter Anniversary Collection, som også findes til Xbox.

Computerspil fra 1997
Arkadespil
Leif Svalesen

Leif Svalesen (født 1939, død 25. juli 2010) fra Arendal i Norge, var kendt for i 1974 at have fundet vraget af det danske (eller dansk-norske) slaveskib Fredensborg sammen med to andre amatørdykkere. Svalesen deltog i de marinarkæologiske udgravninger og forfattet en bog om slaveskibets sidste rejse i trekantfarten 1767-1768. Han var desuden en vigtig drivkraft bag de tre museumsudstillinger, som præsenterer slaveskibets sidste rejse. Den vigtigste udstilling befinder sig på Aust-Agder kulturhistoriske senter i Arendal, og de to andre er henholdsvis på Nationalmuseet i Accra i Ghana og på den tidligere danske koloniø Sankt Croix i Dansk-Vestindiske øer.

Svalesen var fra 1994 til 2004 medlem af UNESCO's videnskabelige komite for slaveruteprojektet.

Priser 
For sit arbejde med at dokumentere og formidle «Fredensborg», blev Svalesen blandt andre tildelt den norske Kongens fortjenstmedalje i gull. I 2000 fik han årets kulturpris fra Center for afrikansk kulturformidling (CAK).

Litteratur 
Leif Svalesen skrev en bog om slaveskibet «Fredensborg», og han fik offentliggjort en række artikler om arbejdet med «Fredensborg», samt lokalhistoriske artikler.

 Svalesen, Leif: «Trefningen ved Buskjærsteinen 1812» (under Englandskrigene). I Aust-Agder-Arv 1973-74, side 181-188.
 Svalesen, Leif: «Fredensborgprosjektet. Lokalhistorie i verdenshistorien». I Aust-Agder-Arv 1999, side 5-34.
 Svalesen, Leif: Slaveskipet Fredensborg og den dansk-norske slavehandel på 1700-tallet. Forord af Johan Kloster. 240 sider. J.W.Cappelens forlag 1996. .
 Svalesen, Leif: Slaveskibet Fredensborg og dansk-norsk slavehandel i 1700 tallet. Oversat af Vibeke Steinicke Sørensen og Hanne Steinicke. 1996. (Dansk udgave.)
 Svalesen, Leif: The Slave Ship Fredensborg. A detailed account of a slave ship, its crew and its cargo. Indiana University Press. 2000.

Personer fra Norge
Danmarks historie
A Scream in the Dark

A Scream in the Dark var en dansk undergrundsmusikfestival med rødder i ikke-kommerciel musikkultur. Den blev kun afholdt to gange, i 2009 og 2010, begge gange i København..

Historie
Festivalkonceptet var inspireret af "Nosferatu Festival", der løb af stablen i 1982 i det tidligere spillested Saltlageret i København, hvor bl.a. Sods, Before og No Knox spillede, og denne festivals efterfølgende 12" vinyl LP-udgivelse med de medvirkende bands. Konceptet blev i festivalen udvidet med andre tiltag såsom filmforevisning og foredrag.

Festivalen blev afholdt i 2009 og 2010. Det ikke-kommercielle pladeselskab Red Tape (ophørt 2012) stod for festivalen og udsendte efter hver festival en 12" vinyl udgivelse med 1-2 numre med hvert af de medvirkende bands.

Festivalen 2009
I 2009 blev festivalen afholdt i Huset i Magstræde, København, den 16. og 17. oktober og præsenterede bl.a. bands som Chainsaw Eaters, Melting Walkmen, The City Kill, Obstacles, Trust, Amphipods, Cola Freaks, Skind og Ben, Shocking White, Nuclear Family og Joy. Samt foredrag af bl.a. Fritz Fatal (Fritz Bonfils) fra det originale 1980'er post-punk band "Before" og det daværende "Mental Midgets" samt filmforevisning af den sovjetiske propaganda stumfilm "Panserkrydseren Potemkin" (Sergei Eisenstein, 1925, med senere soundtrack af bl.a. Peter Peter fra punkbandet Sods og Bleeder) og experimental/horror filmen "Begotten" (Elias Merhiges, 1991). 12" vinyl LP'en "A Scream in the Dark – 11 bands recorded live, October 2009" blev udsendt i april 2010.

Festivalen 2010
I 2010 var festivalen udvidet til tre dage, og løb af stablen fra den 14.- 16. oktober. Den blev afholdt under navnet "A Scream in the Dark 2" i den store sal i Ungdomshuset på Dortheavej 61 i Nordvest-kvarteret i København. Festivalen præsenterede bl.a. følgende bands: Chainsaw Eaters, Melting Walkmen, Iceage, De Høje Hæle, Moonless, Trust, Town Portal, The Eudaimonia Collective, Mig og Min Ven, Sexdrome, Papir, Moknok, Fossils, Rising, Double Space og I, Mountain. Herudover var der ligesom i 2009 filmfremvisning, forfatteroplæsninger og foredrag af Christian Villum (Creative Commons Denmark), Ole Husgaard (Piratpartiet) og Mikkel Bolt (Københavns Universitet).

Referencer

Musikfestivaler i Danmark
Musik i København
Etableret i 2009
Ophørt i 2010
Fri som fuglen - Live 87

Fri som fuglen – Live 87 er et 2-disc CD-sæt fra det danske band tv·2. Koncerten er en sammenlægning af to koncerter, delvist optaget i Nordborg 9. april 1987 samt delvist i Odense Koncerthus 12. april 1987. Det er tv·2's første livealbum og blev solgt i 69.000 eksemplarer

Numre 
 Fri Som Fuglen
 Blod, Sved Og Tårer
 Konen, Kæresten, Kællingen
 Hele Verden Fra Forstanden
 Eventyr For Begyndere
 Popmusikerens Vise
 ABC
 Det Er Mig Du Drømmer Om
 Det Grinte Vi Meget Af
 Rigtige Mænd
 Tidens Kvinder
 Stjernen I Mit Liv
 I Baronessens Seng
 Bag Duggede Ruder
 Be Bab A Lula
 Arbejdshold
 Verden Perfekt
 Lanternen
 Dizzy Miss Lizzy*

 skrevet af Larry Williams. Alle andre sange af Steffen Brandt

Referencer

Eksterne henvisninger 

Tv·2-album
Album fra 1987
Premier League 2010-11

Premier League 2010-11 (også kendt som Barclays Premier League på grund af ligaens hovedsponsor) var den 19. sæson siden oprettelsen af ligaen i 1992. Kampene fandt sted fra 14. august 2010 til 22. maj 2011. Chelsea var de forsvarende mestre. Newcastle United, West Bromwich Albion og Blackpool var de tre oprykkere.
  
Ligaens 3 bedst placerede hold kvalificerede sig direkte til gruppespillet af UEFA Champions League 2011-12, mens det fjerdebedst placerede hold kunne kvalificere sig igennem en play-off kamp. Det femtebedst placerede hold kvalificerede sig til play-off-runden af UEFA Europa League 2011-12 og de tre dårligst placerede hold rykkede ned i The Championship.

Ligatabel

Resultater 
I denne tabel er hjemmeholdet skrevet i kolonnen til venstre.

Statistik

Målscorer

Assister

Fodnoter 

2010-11
Fodboldsæson 2010-11
1. division 2006-07 (fodbold)

Sæson 2006-07 i 1. division, som er den næstbedste række i Danmarksturneringen i fodbold. Den administreredes af DBU og blev indledt den 29. juli 2006. Vinderen og andenpladsen rykkede op i Superligaen. Nr. 14, 15 og 16 rykkede ned i 2. division..

Deltagere

Stilling

Resultater 
I denne tabel er hjemmeholdet skrevet i kolonnen til venstre.

Kilde:Danskfodbold.com .

Referencer 

Fodboldsæson 2006-07
Sæsoner i 1. division (fodbold)
Eiler Rasmussen Eilersen

Eiler Rasmussen Eilersen (født 1. marts 1827 i Østerby i Svanninge Sogn på Fyn, død 24. april 1912 i København) var en dansk landskabsmaler.

Eilersen var søn af gårdfæster og sognefoged Rasmus Eilersen (1788-1869) og født 1. marts 1827 i Østerby i Svaninge Sogn i Fyn; hans Moder hed Anne Hansdatter (1795-1873). Han opvoksede på landet som en af datidens bondesønner, men da han stadig viste lyst til tegning, kom han i malerlære i Faaborg og i 1847 til København, fordi han ville være kunstner.

Treårskrigen afbrød dog snart hans studier, idet bondesønnen ”Ejler Rasmussen Østerby” var værnepligtig efter den ældre lov og måtte tjene to år som soldat. Derefter genoptog han sine studier, begyndte at udstille fra 1849 under navnet Rasmussen. Han arbejdede sig ved sin ihærdighed således frem, at han i 1858 fik Kunstakademiets rejseunderstøttelse for to år, som han for største delen tilbragte i Paris, Pyrenæerne og Schweiz og til sidst i Nordfrankrig og Belgien. Inden rejsen havde han 27. august 1856 giftet sig med Eleonore Vinning fra Faaborg.

I sine ungdomsår havde han en støtte i grev Preben Bille-Brahe og dennes søn, stiftamtmand, kammerherre Christian Bille-Brahe, som købte flere af hans arbejder; senere blev han populær både i udlandet og i Danmark. Det landskab, som Den Kongelige Malerisamling ejer, Parti af Frijsenborg Dyrehave, regnede han ikke selv for sit bedre arbejde, idet han var svækket efter en større sygdom, da han malede det. Eilersen blev 1871 medlem af Kunstakademiet.

Eksterne henvisninger 
 

 

Malere fra Danmark
Landskabsmalere
Personer fra Fyn
Danskere i 1800-tallet
Danskere i 1900-tallet
Personer i Treårskrigen fra Danmark
Personer i Dansk Biografisk Leksikon
Personer i Kraks Blå Bog (afdøde)
1. division 2005-06 (fodbold)

Sæson 2005-06 i 1. division, som er den næstbedste række i Danmarksturneringen i fodbold. Den administreredes af DBU og blev indledt den 30. juli 2005. Vinderen og andenpladsen rykkede op i Superligaen. Nr. 14, 15 og 16 rykkede ned i 2. division..

Deltagere

Stilling

Resultater 
I denne tabel er hjemmeholdet skrevet i kolonnen til venstre.

Kilde:Danskfodbold.com .

Referencer 

Fodboldsæson 2005-06
Sæsoner i 1. division (fodbold)
Berthe Morisot

Berthe Marie Pauline Morisot (14. januar 1841 i Bourges – 2. marts 1895 i Paris), var en fransk maler som kom til at tilhøre impressionisterne.

Morisot studerede ved École des Beaux-Arts i Paris og senere hos Camille Corot. Hun deltog i syv af de otte impressionistudstillinger, og hendes følsomme impressionistiske formsprog påvirkede i 1870'erne hendes svoger Édouard Manet. Maleriet Vuggen (1872) blev præsenteret på den første impressionistudstilling (1874).

I Danmark er hun blandt andet præsenteret på Ordrupgaard.

Billedgalleri

Referencer

Eksterne henvisninger 

 
Værker på danske museer Liste fra Kunstindeks Danmark, kulturarv.dk

Malere fra Frankrig
Impressionistiske malere
Franskmænd i 1800-tallet
Martin Evans

Sir Martin John Evans (født 1. januar 1941 i Stroud i Gloucestershire i England) er en britisk genetiker. Han er professor i genetik ved Cardif University i Wales. 

Evans modtog i 2007 årets Nobelpris i fysiologi eller medicin sammen med Mario Capecchi og Oliver Smithies, for deres forskning omkring udvikling af ”principper til at introducere specifikke ændringer af gener i mus vha. embryonale stamceller.”

Eksterne henvisninger 
 Nobelförsamlingens pressmeddelande

Nobelprismodtagere i medicin
Videnskabsfolk fra Storbritannien
Nobelprismodtagere fra Storbritannien
Modtagere af Copleymedaljen
Æresdoktorer ved University of Cambridge
J2 League

J. League Division 2 er den næstbedste fodboldrække i Japan.

2012
 Montedio Yamagata
 Mito HollyHock
 Tochigi
 Thespa Kusatsu
 JEF United Ichihara Chiba
 FC Machida Zelvia
 Tokyo Verdy
 Yokohama
 Shonan Bellemare
 Ventforet Kofu
 Matsumoto Yamaga FC
 Kataller Toyama
 Gifu
 Kyoto
 Gainare Tottori
 Fagiano Okayama
 Tokushima Vortis
 Ehime
 Giravanz Kitakyushu
 Avispa Fukuoka
 Oita Trinita
 Roasso Kumamoto

Resultater

Eksterne henvisninger 

Fodboldligaer
Fodbold i Japan
Rostra

Rostra (flertal af rostrum, "(skibs)snabel“) kaldte
romerne de bronzebeslåede spidser, som krigsskibene havde i
forstavnen, for bore fjendtlige
skibe i sænk.

Da talerstolen på torvet i
Rom 338 f.Kr. blev smykket med snablerne fra
de skibe, der var erobret fra volskerne i et slag ved Antium (nutidens Anzio),
fik talerstolen selv navn af rostra. Det var en
langstrakt forhøjning, som oprindeligt fandtes mellem
Comitium og det egentlige Forum Romanum. På Cæsars
tid blev de flyttet hen i den vestlige ende af Forum.

Kilde 
 Opslag af dr. phil. H.H. Ræder i Salmonsens Konversationsleksikon, 2. udgave, bd. 20, s. 431

Eksterne henvisninger 
 Rostra hos Roma Antiqua, Rom im Netz  med illustrationer

Bygninger, konstruktioner og anlæg i Rom
Romerriget
Svinninge (flertydig)

Svinninge har flere betydninger:
 Svinninge – en stationsby og et ejerlav i Svinninge Sogn, Holbæk Kommune
 Svinninge (Nørre Asmindrup) – en bydel og et ejerlav i Nørre Asmindrup, Odsherred Kommune
 Svinninge (Sværdborg Sogn) – en bebyggelse og et ejerlav i Sværdborg Sogn, Vordingborg Kommune
 Svinninge (Sverige)
 Svinninge (ejendom) – ejendom beliggende syv kilometer nord for Vordingborg
 Svindinge – en landsby i Nyborg Kommune

 Se også
 Svinningegård – beliggende i Holbæk Kommune
 Svinninge Kommune – tidligere kommune i Vestsjællands Amt
 Svinninge Vejle – beliggende ca. tre kilometer nordvest for Svinninge, tidligere Svinninge Stationsby
 Svinninge Sogn – sogn i Holbæk Provsti
 Svinninge Station tidligere station på Odsherredsbanen
Christian Drewsen

Christian Drewsen (30. august 1799 – 2. juni 1896) var en dansk papirfabrikant og insektsamler.
 
Han var søn af Johan Christian Drewsen og bror til Michael Drewsen. Han kom tidlig til at være faderens medhjælper i hans virksomhed på Strandmøllen ligesom ved en oliemølle i Skodsborg. 1840 blev han sammen med sin yngre broder Michael medlem af firmaet Drewsen & Sønner og overtog sammen med ham i 1844 driften af Strandmøllen, som de 1848 fik skøde på. 1854 udvidede de virksomheden her ved at tilkøbe Ørholm og Nymølle. Indtil 1. januar 1865 var han tillige medejer af den væsentlig af Michael Drewsen 1844 i Silkeborg anlagte papirfabrik, men fra den nævnte dag blev han eneejer af Strandmøllen, Ørholm og Nymølle, hvis drift han fortsatte under det gamle firma (Drewsen & Sønner) til de 1. marts 1889 gik over til aktieselskabet De forenede Papirfabrikker.

Ved siden af sin virksomhed som industridrivende dyrkede han flittigt naturvidenskaberne. Som samler og som forfatter af forskellige afhandlinger har han fortjenester navnlig af vor insektfavna; han er den, der gav J.C. Schiødte den første vejledning i at samle insekter, og sin store samling (også af udenlandske insekter) har han skænket til Københavns Universitets Zoologiske Museum.

30. august 1822 ægtede han Ernestine Jacobsen (11. maj 1804 – 1. oktober 1897), hvis fader var forvalter Jacobsen på Christiansholm ved Klampenborg.

Kilder 
 
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.

Eksterne henvisninger 
 
 

Fabrikanter fra Danmark
Samlere fra Danmark
Entomologer fra Danmark
Christian
Danskere i 1800-tallet
Artikler fra 1. udgave af Dansk biografisk leksikon
15. etape af Tour de France 2010

Femtende etape af Tour de France 2010 var en 187 km lang bjergetape. Den blev kørt mandag d. 19. juli fra Pamiers til Bagnères-de-Luchon.

 Etape: 15. etape
 Dato: 19. juli
 Længde: 187 km
 Danske resultater:
 10. Brian Vandborg + 2.50
 54. Chris Anker Sørensen + 13.04
 72. Jakob Fuglsang + 17.09
 98. Nicki Sørensen + 24.01
 116. Matti Breschel + 28.49
 Gennemsnitshastighed: 39,3 km/t

Point- og bjergspurter

1. sprint (Clermont) 
Efter 55 km

2. sprint (Fronsac) 
Efter 136 km

1. bjerg (Côte de Carla-Bayle) 
4. kategori stigning efter 30 km

2. bjerg (Col de Portet d'Aspet) 
2. kategori stigning efter 105 km

3. bjerg (Col des Ares) 
2. kategori stigning efter 126,5 km

4. bjerg (Port de Balès) 
HC kategori stigning efter 166 km

Resultatliste

Manglende ryttere 
 129  Mauro Santambrogio (BMC) udgik.

Ekstern henvisning 
 Etapeside  på Letour.fr   

 15

en:2010 Tour de France, Stage 11 to Stage 20#Stage 15
Jeff Lindsay (forfatter)

Jeff Lindsay (født 14. juli 1952) er et kunstnernavn for den amerikanske forfatter Jeffry P. Freundlich. Lindsay står bag bogserien om seriemorderen Dexter Morgan, en serimorder der specialiserer sig i at slå andre mordere ihjel.

Referencer

Eksterne henvisninger 

Krimiforfattere fra USA
Let's Get Free

Let's Get Free er debutalbummet fra den politiske hiphopgruppe Dead Prez. Det udkom i 2000 på Loud Records.

Sange 

 "Wolves" – 2:16 (tale af Omali Yeshitela)
 "I'm A African" – 3:19 
 "They Schools" – 5:06
 "Hip-hop" – 3:33
 "Police State" – 3:40
 "Behind Enemy Lines" – 3:03 
 "Assassination" – 2:01
 "Mind Sex" – 4:51 
 "We Want Freedom" – 4:33
 "Be Healthy" – 2:34 
 "Discipline" – 1:37
 "Psychology" – 5:56 
 "Happiness" – 3:48
 "Animal in Man" – 4:31
 "You'll Find a Way" – 3:13 
 "It's Still Bigger Than Hip-hop" – 3:55
 "Propaganda" – 5:14 (Bonus track)
 "The Pistol" – 4:25 (Bonus track)

Album fra 2000
Sekundærrute 595

Sekundærrute 595 er en rutenummereret landevej i Nordjylland.

Ruten går fra Hobrovej i Aalborg forbi Sønder Tranders, Klarup, Storvorde og Mou til Egense.

Rute 595 har en længde på ca. 25 km.

Kilder 

595
Sekundærrute 541

Sekundærrute 541 er en rutenummereret landevej i Nordjylland.

Ruten går fra motorvejsfrakørslen Hobro N på E45 via Hobro, Hadsund, Egense, Hals, Aså og Voerså til motorvejsfrakørslen Sæby S.

Rute 541 har en længde på ca. 110 km.

Se også 
Hals-Egense Færgefart

Kilder 

541
Michael C. Hall

Michael Carlyle Hall (født 1. februar 1971) er en amerikansk skuespiller, bedst kendt for rollen som bedemanden David Fisher i Six feet under og seriemorderen Dexter Morgan i Dexter .

Michael C. Hall har vundet adskillige priser for sine præstationer som skuespiller, heriblandt en Golden Globe tildeling.

Udover TV-serier har Michael C. Hall desuden optrådt på teater og bl.a. medvirket i filmene "Paycheck" og "Gamer".

Referencer

Eksterne henvisninger 

 

Skuespillere fra USA
Sekundærrute 171

Sekundærrute 171 er en rutenummereret landevej i Trekantområdet.

Ruten går fra Snoghøj ved Fredericia til Vinding ved Vejle.

Rute 171 har en længde på ca. 17 km.

Kilder 

171
Sekundærrute 175

Sekundærrute 175 er en rutenummereret landevej i Sydjylland.

Ruten går fra motorvejsfrakørslen Kliplev på E45 forbi Bolderslev, Agerskov, Toftlund og Skærbæk over Rømødæmningen til Havneby på Rømø med færgeforbindelse til List på den tyske ø Sild.

Rute 175 har en længde på ca. 79 km.

Kilder 

175